nb da da da da nb sv da en en da en en da da da en en en da en en nb en en da en en en en en en en en
Eva Roeds store runde dag - Svanholm Cricketklub
Mandag d. 19. juli 2010 kl. 22:51 af Henrik Pfaff
Omkring 250 mennesker dukkede op i løbet af det åbne hus for at hylde Svanholms gode fe og passive medlem viceborgmester Eva Roed på hendes 70 års fødselsdag i huset på Ragnesminde Alle.
Eva Roed med tidligere kommunaldirektør Tove Rasmussen
Eva Roed var som ung regnskabsfører i Glostrup, hvor hendes far Helge Roed var blandt stifterne af den nuværende klub. Siden faldt hendes cricketkærlighed på Svanholm, hvor hun masser af gange har været tilskuer til vores kampe ofte sammen med søsteren Britta.
Hver eneste gang, Svanholm har været på rådhuset, har hun været til stede og givet os de varmeste lykønskninger - og varme kram til alle hendes bekendte i klubben.
Ifølge den lokale avis Folkebladet overvejer hun om hun skal genopstille til næste kommunalbestyrelsesvalg. Gør hun det ikke, kommer vi til at savne hendes uvurderlige støtte. Triumviratet daværende borgmester Kjeld Rasmussen, Eva Roed og daværende kommunaldirektør Tove Rasmussen var de tre, der stod bag den flotte redningsplanke, der blev til Svanholm Park, da BIF for 11-12 år siden fik smidt os ud af Brøndby Stadion. Tak til BIF - og ikke mindst tak til de tre
Kjeld Rasmussen synger for til fødselsdagssangen, som han har gjort ved utallige pensionistkomsammener
Ex borgmester Kjeld Rasmussen, der er over de 80, men still going strong, med Jørgen Jønsson
Den nuværende borgmester Ib Terp var selvfølgelig også blandt gæsterne